**ויקרא פרק ט' – משמעות הקטורת**

"ויִּקְחוּ בְנֵי אַהֲרֹן נָדָב וַאֲבִיהוּא אִישׁ מַחְתָּתוֹ וַיִּתְּנוּ בָהֵן אֵשׁ וַיָּשִׂימוּ עָלֶיהָ **קְטֹרֶת** וַיַּקְרִבוּ לִפְנֵי ה' אֵשׁ זָרָה אֲשֶׁר לֹא צִוָּה אֹתָם: וַתֵּצֵא אֵשׁ מִלִּפְנֵי ה' וַתֹּאכַל אוֹתָם וַיָּמֻתוּ לִפְנֵי ה'"

(ויקרא פרק ט, כג- כד, פרק י, א-ב)

דף זה נועד לשם חיפוש אחר כוחה של הקטורת, אשר בה נכנסו נדב ואביהוא אל הקודש.

1. עיין בספר במדבר, פרק טז ופרק יז, (פסוקים א-ה):

א. תן כותרת לשני הפרקים-

ב. מהו תוכן טענתם של קורח ועדתו כלפי משה ואהרון?

ג. מהו המעשה, שמשה מגדירו בתור **המבחן** שיקבע מי רצוי לפני ה', קורח או משה?

ד. אילו מילים מזכירות לנו במפורש את אופן מיתתם של נדב ואביהוא בפרק טז?

ה. כיצד היית מסביר את הביטוי "בקרובי אקדש" בפרקנו, לאור במדבר, פרק יז, פסוקים ב-ה?

ו. עיין ברמב"ן, ויקרא פרק יז פסוק ג, מהמילים "הוא אשר גזר ה'" עד המילים "במשכני". כיצד הוא מפרש את הביטוי "בקרובי אקדש ועל פני כל העם אכבד"?

2. עיין בשמות ל, פסוקים ט, לז- לח.

א. איזה איסורים קיימים ביחס לקטורת?

3. עיין בספר דברי הימים ב, פרק כו, פסוקים טז-כא.

א. מה טוענים כלפי עוזיה המלך בפסוק יח?

ב. מהו היחס של ה', אל הקטורת, עפ"י סוף פסוק זה?

ג. מה קורה לעוזיה בעקבות הקטרת הקטורת?

4. עיין בויקרא טז-

א. היכן ניתנת הקטורת?

ב. מה מאפשר ענן הקטורת?

5. לאור כל המקורות לעיל, כיצד אתה מבין את השימוש בקטורת על ידי נדב ואביהוא? מדוע הם השתמשו בקטורת? מה הם ניסו להשיג בכך?